Cesta železarjev 6 a, 4270 Jesenice T: 04 585 14 00

E: ue.jesenice@gov.si

https://www.gov.si/drzavni-organi/upravne-enote/jesenice/

Številka: 110-8/2025-6214-1

Datum: 1. 9. 2025

Na podlagi 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722), [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [119/21](http://www.uradni-list.si/1/objava.jsp?sop=2021-01-2550) – ZČmIS-A, [202/21](http://www.uradni-list.si/1/objava.jsp?sop=2021-01-4069) – odl. US, [15/22](http://www.uradni-list.si/1/objava.jsp?sop=2022-01-0215), [54/22](https://www.uradni-list.si/glasilo-uradni-list-rs/vsebina/2022-01-1186) – ZUPŠ-1, [114/23](https://www.uradni-list.si/glasilo-uradni-list-rs/vsebina/2023-01-3325) in [136/23](https://www.uradni-list.si/glasilo-uradni-list-rs/vsebina/2023-01-4287) – ZIUZDS) in 70. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US, [3/22](http://www.uradni-list.si/1/objava.jsp?sop=2022-01-0014) – Zdeb in [32/25](http://www.uradni-list.si/1/objava.jsp?sop=2022-01-0014) – ZJU-1)

**Upravna enota Jesenice**, Cesta železarjev 6a, Jesenice,

objavlja prosto uradniško delovno mesto za določen čas (24 mesecev), zaradi povečanega obsega dela, s polnim delovnim časom in trimesečnim poskusnim delom,

**REFERENT – UE v Oddelku za upravne notranje zadeve (šifra DM: 127)**

Pogoji za opravljanje dela so:

* srednje tehniško in drugo strokovno izobraževanje/srednja strokovna izobrazba, srednje splošno izobraževanje/srednja splošna izobrazba,
* najmanj 1 leto delovnih izkušenj,
* opravljen strokovni izpit iz upravnega postopka (če ga kandidat nima, ga bo moral opraviti naknadno),
* znanje slovenskega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se upoštevajo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Za delo na delovnem mestu »referent - UE« je zahtevana visoka raven aktivnega znanja slovenščine (drugi odstavek 3. člena Uredbe o potrebnem znanju slovenščine za posamezne poklice oziroma delovna mesta v državnih organih in organih samoupravnih lokalnih skupnosti ter pri izvajalcih javnih služb in nosilcih javnih pooblastil, Uradni list RS, št. 22/08).

Pri izbranem kandidatu se bo preverjalo, ali ima opravljen strokovni izpit iz upravnega postopka. V nasprotnem primeru bo moral izbrani kandidat strokovni izpit iz upravnega postopka, v skladu z tretjim odstavkom 31. člena Zakona o splošnem upravnem postopku, opraviti najkasneje v treh mesecih od sklenitve delovnega razmerja.

Naloge, ki se opravljajo na tem delovnem mestu so:

* vodenje enostavnih upravnih postopkov na prvi stopnji,
* izdajanje odločb na predpisanih obrazcih na prvi stopnji,
* opravljanje enostavnih upravnih nalog,
* opravljanje dejanj v zvezi z izdajanjem potrdil iz enostavnih evidenc,
* opravljanje del in nalog za krajevni urad,
* blagajniško poslovanje.

Kandidat vloži prijavo na obrazcu, ki je sestavni del objave javnega natečaja in mora vsebovati:

1. Pisno izjavo kandidata o izpolnjevanju pogoja zahtevane izobrazbe, iz katere mora biti razvidna raven in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena.
2. Pisno izjavo o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj, v izjavi kandidat navede datum sklenitve in datum prekinitve delovnega razmerja pri posameznem delodajalcu, ter kratko opiše delo in raven zahtevnosti dela, ki ga je opravljal pri tem delodajalcu.
3. Pisno izjavo kandidata, da:

* je državljan Republike Slovenije,
* ima znanje uradnega jezika,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
* da je seznanjen in dovoljuje, da bo Upravna enota Jesenice podatke, ki jih je kandidat navedel v prijavi za prosto delovno mesto, obdelovalo za namen izvedbe tega postopka,
* za namen tega natečajnega postopka dovoljuje Upravni enoti Jesenice pridobitev podatkov iz 3. točke iz uradne evidence (v primeru, da kandidat z vpogledom v uradne evidence ne soglaša, bo moral sam predložiti ustrezna dokazila).

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga svoja znanja, sposobnosti in veščine.

Strokovna usposobljenost kandidatov se bo presojala na podlagi navedb v prijavi, priložene dokumentacije, razgovora s kandidati oziroma s pomočjo morebitnih drugih metod preverjanja strokovne usposobljenosti.

Izbrani kandidat bo delo na delovnem mestu referent opravljal v uradniškem nazivu referent - UE II (izhodiščni plačni razred: 9 oziroma 1.588,40 EUR bruto), pri čemer pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24).

Z izbranim kandidatom bo sklenjena pogodba o zaposlitvi za **določen čas dveh let (24 mesecev), s polnim delovnim časom in 3-mesečnim poskusnim delom**. Izbrani kandidat bo delo opravljal v prostorih Upravne enote Jesenice, Cesta železarjev 6a, 4270 Jesenice oziroma v njegovih drugih uradnih prostorih.

Kandidati vložijo prijavo v pisni obliki z izjavami na priloženem obrazcu “Vloga za zaposlitev, ki jo pošlje:

* v zaprti ovojnici z označbo: »javna objava – referent - UE (šifra DM 127), številka: 110- 8/2025-6214« na naslov: Upravna enota Jesenice, Cesta železarjev 6a, 4270 Jesenice, ali
* na elektronski naslov: [ue.jesenice@gov.si](mailto:ue.jesenice@gov.si), z navedbo zadeve »javna objava – referent - UE (šifra DM 127), številka: 110-8/2025-6214«, pri čemer veljavnost prijave ni pogojena z elektronskim podpisom,

in sicer v roku **15 dni** po objavi na osrednjem spletnem mestu državne uprave GOV.SI v zbirki delovnih mest (https://www.gov.si/zbirke/delovna-mesta/) in Zavodu Republike Slovenije za zaposlovanje.

Če je prijava poslana po pošti, se šteje, da je pravočasna, če je oddana na pošto priporočeno najkasneje zadnji dan roka za prijavo.

***Kandidate vljudno naprošamo, da zaradi upoštevanja ekonomskega in ekološkega vidika (vsaka prijava, ki jo Upravna enota Jesenice dobi po e-pošti, se namreč natisne) prijavo vložijo tako, da v celoti in z vsemi zahtevanimi podatki izpolnijo priloženi obrazec, ki vsebuje vse podatke, potrebne za popolno prijavo.***

Obvestilo o končanem izbirnem postopku bo objavljeno na osrednjem spletnem mestu državne uprave GOV.SI v zbirki delovnih mest (<https://www.gov.si/zbirke/delovna-mesta/>). Kandidati bodo o izbiri pisno obveščeni najkasneje v roku 60 dni po opravljeni izbiri.

Dodatne informacije o izvedbi javnega natečaja daje Melisa Hatić, na tel. št. 04 585 14 92, informacije o delovnem področju pa Nina Vister, na tel. št. 04 585 14 40, vsak delavnik med 8. in 12. uro.

*V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.*

Alenka Burnik

načelnica

Priloga:

* obrazec: vloga za zaposlitev